open-index/open-wikipedia-markdown huggingface dataset:
Horst Herold

**Horst Herold** (født 21. oktober 1923 i Sonneberg i Thüringen, død 14. desember 2018 i Nürnberg) var en tysk jurist. Han var president for Bundeskriminalamt (BKA) fra 1971 til 1981, altså øverste sjef for det vesttyske føderale politiet. Før det var han politipresident i Nürnberg (1967–1971), dommer ved landretten i samme by og statsadvokat.
Herold spilte en sentral rolle i jakten på venstreekstreme terrorister i Vest-Tyskland på 1970-tallet, og innførte det såkalte *Rasterfahndung*-systemet, et system for omfattende og bred ettersøkning, blant annet gjennom kobling og analyse av en rekke persondata. Herold utviklet mange av dagens standardteknikker i moderne politiarbeid og overvåkning.

## Liv og virke
### Bakgrunn
Horst Herold vokste opp i Pößneck, til familien i 1930 flyttet til Nürnberg. Som barn hadde han vært vært med i den kommunistiske ungdomsbevegelse.

Han tjenestegjorde under andre verdenskrig som løytnant, og ble i 1941 sterkt skadet og havnet den 9. mai 1945 i sovjetisk krigsfangenskap i Nordböhmen. Han klarte imidlertid å flykte.

### Studier
Fra 1945 til 1951 studerte han jus ved Universitetet i Erlangen, og tok doktorgraden innen folkerett med avhandlingen *Der rechtsgeschäftliche Staatsakt im Völkerrecht*.

Herold var til å begynne med venstreorientert ideologisk. For ham var den dialektiske materialisme den sanne del av marxismen.  Under stuieårene var han medlem av Sozialistischer Deutscher Studentenbund (SDS) og aktiv i den utenomparlamentariske bevegelse mot den tyske gjenbevæpning. Han var medlem av SPD.

### Karriere
I 1952 ble han utnevnt til rettsassessor hos statsadvokaten i Nürnberg-Fürth. Han ble statsadvokat i 1953. Herold ble sjef for kriminalpolitiet i Nürnberg i 1964. Tre år senere ble han byens politipresident. Fra 1969 til 1971 var Herold medlem av en kommisjon som arbeidet med å reformere Bundeskriminalamt. Han ble utnevnt til president for BKA 1. september 1971. Under hans ledelse skjedde en betydelig modernisering av kriminalpolitiet, og utvikling på både det tekniske og metodiske område, samt en økende sentralisering.

På grunn av meningsforskjeller med den daværende innenriksministeren, Gerhart Baum (FDP), gikk Herold av med pensjon i 1981. På grunn av Herolds rolle i kampen mot terrorisme hadde han i en tjenestebolig på taket av BKA-byggingen, som han sjelden forlot. 

Herold døde 14. desember 2018 etter en alvorlig sykdom.

I filmen *[[Baader Meinhof (film)|Der Baader-Meinhof Komplex]]* (2008) blir Herold spilt av den sveitsiske skuespilleren Bruno Ganz.

## Referanser


## Litteratur
* Dieter Schenk: *Der Chef*. München: Goldmann Verlag. 2000. ISBN 3442129702
* Dorothea Hauser: *Baader und Herold. Beschreibung eines Kampfes*. TB-Ausgabe Frankfurt am Main: Fischer Taschenbuch Verlag 1998. TB-Neuauflage Reinbek: Rowohlt Verlag 2007.

## Eksterne lenker
*
Minnemedaljen for Kong Christian IXs 100-årsdag

**Minnemedaljen for Kong Christian IXs 100-årsdag** var en dansk kongelig medalje innstiftet til minne om hundreåret for Christian IXs fødsel. Den ble feiret 8. april 1918. Christian IX var grunnlegger av Det glückborgske kongehus.

## Utforming
Medaljen var utformet i sølv og besto av en rundt medaljong som bar Christian IXs portrett. På baksiden fantes innskriften «MED GUD FOR ÆRE OG RET» innskrevet i en eikekrans. Medaljen var toppet av en kongekrone i overgangen til opphenget i medaljebåndet. 

Båndet var rødt med hvitt kors, en variant av Dannebrogskorset. Det hadde en båndspenne i sølv med påskriften «1818 - 8 . APRIL - 1918».

## Tildeling

I anledning festlighetene for kongehusets fødsel ble medaljen tildelt fyrstelige personer som var i slekt med Christian IX og personer som hadde arbeidet som hans tjenere. I alt 43 medlemmer av det danske, norske, svenske, britiske og greske kongehus ble tildelt medaljen, som også ble gitt til hertugen og hertuginnen av Mecklenburg-Schwerin, samt medlemmer av den hannoverske fyrstelige familie. Videre ble 172 hofftjenestemenn og hoffbetjenter tildelt medaljen.

## Norske innehavere
Kong Haakon VII var innehaver av Minnemedaljen for Kong Christian IXs 100-årsdag.

## Referanser


## Kilder
*Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 420–424
Kraft (Vreid-album)

***Kraft*** er debutalbumet til det norske black metal-bandet Vreid.

## Sporliste
#«Wrath of Mine» (4:17)
#«Raped by Light» (3:50)
#«Helvete» (5:33)
#«Unholy Water» (4:36)
#«Eldast, utan å gro» (6:54)
#«Evig pine» (4:54)
#«Empty» (4:05)
#«Songen åt fangen» (6:01)

## Artister
*Hvàll &ndash; bass
*Sture &ndash; vokal og gitar
*Ese &ndash; gitar
*Steingrim &ndash; trommer

## Kilder
*Kraft fra Encyclopaedia Metallum

## Eksterne lenker
*
Zacapa

**Zacapa** har flere betydninger:

*Zacapa (departement), departement i Guatemala
*Ron Zacapa Centenario, rom fra Guatemala
*Zacapa (Zacapa), by i Guatemala
Fylkesvei 426 (Akershus)

**Fylkesvei 426 (Fv426) i [[Akershus]]** gikk mellom Ramdal og Bråtesletta i Gjerdrum kommune. Veien var 881 meter lang.

2019 ble veien del av fylkesvei 1484.

## Kommuner og knutepunkter

*Ramdal →  til  Frogner i Sørum
* Bråtesletta

## Referanser


## Eksterne lenker
* Vegvesenets vegkart
Susen Tiedtke

**Susen Tiedtke** (født 23. januar 1969 i Berlin) er en tidligere lengdehopper fra Tyskland. Hun har to medaljer fra VM, sølvmedalje fra VM innendørs i 1993 og bronsemedalje fra VM innendørs i 1995. Hun har en personlig rekord på 7.00&nbsp;meter.
I 1995 ble Tiedtke utestengt i to år for bruk av oral-Turinabol.

## Referanser


## Eksterne lenker
*
Fylkesvei 526 (Akershus)

**Fylkesvei 526 (Fv526) i [[Akershus]]** gikk mellom Sundby og kommunegrensen ved Bruserud i Nannestad kommune. Veien var 733 meter lang.

Veien har blitt del av fylkesvei 507.

## Kommuner og knutepunkter

* Sundby
*Bruserud →  til  Tomasstua i Eidsvoll

## Referanser
Stalker (film)

***Stalker*** (russisk originaltittel *Сталкер*) er en sovjetrussisk spillefilm fra 1979 regissert av Andrej Tarkovskij. *Stalker* er en science fiction-film med et religiøs-filosofisk tema som blir fortalt i et langsomt tempo. Filmen handler om tre menn som vandrer gjennom «Sonen», et forbudt, overgrodd og øde, post-apokalyptisk ruinområde, på leting etter et rom som sies å kunne oppfylle ens innerste ønsker. Alexander Kaidanovskij spiller hovedrollen som *Stalker*, en veiviser som fører *Forfatteren*, spilt av Anatoli Solonitsyn, og *Professoren*, spilt av Nikolai Grinko, gjennom området. Stalkers kone blir spilt av Alisa Freindlich. 

*Stalker* er en allegorisk framstilling av konflikten mellom vitenskap og åndelighet, fornuft og følelser. Historien blir fortalt i dvelende, drømmeaktige scener og tablåer og bygger fritt på fortellinga i forfatterbrødrene Arkadij og Boris Strugatskijs sciencefiction-roman *Piknik ved veikanten* (originaltittel *Пикник на обочине*) som ble utgitt i 1972. 

I *Piknik ved veikanten* er sonen full av merkelige gjenstander og fenomener som utfordrer den kjente vitenskapen. En rest av dette opptrer i filmen ved at Stalker stadig må kaste metallmutre fram på stien før de våger å gå videre. Personene i *Piknik ved veikanten* gjør noe liknende når de frykter at de nærmer seg unormale gravitasjonsfelt som kan knuse dem. Et tidlig utkast av filmmanuset ble også utgitt som egen roman under tittelen *Stalker*, en historie som flere steder skiller seg fra den ferdige filmen. 

Navnet *Stalker* er i romanen og filmen lånt fra det engelske ordet *stalker* i den opprinnelige betydninga «jaktlos» eller «snikjeger», ikke i den moderne betydninga «tvangsmessig forfølger».

## Referanser


## Eksterne lenker
*
Gert-Jan Theunisse

**Gert-Jan Theunisse** (født 14. januar, 1963 i Oss) er en tidligere nederlandsk landeveissyklist. Theunisse ble profesjonell i 1984, men fikk sitt virkelige gjennombrudd først i 1988. I 1988 i Tour de France lå han an til fjerdeplass sammenlagt, men etter å ha testet positivt på testosteron, fikk han ti minutter tilleggstid, noe som gav han ellevteplass i sammendraget. Året etter vant han klatretrøya, samt 17. etappe (L'Alpe d'Huez), i Tour de France. I 1990 testet han igjen positivt, denne gang under La Flèche Wallonne og Baskerland rundt.

## Høydepunkter
;1988 &ndash;PDM-Concorde
:1.-plass, Clásica de San Sebastián
;1989 &ndash;PDM-Concorde
:11.-plass, sammenlagt, Tour de France
:: Klatretrøya
::1.-plass, 17. etappe (Briançon – L'Alpe d'Huez)
:1.-plass, 4. etappe, Tour de Trump
:1.-plass, sammenlagt Vuelta a Asturias
::1.-plass, 6. etappe
;1991 &ndash;TVM-Sanyo
:1.-plass, Vuelta a los Valles Mineros
:1.-plass, sammenlagt, Tour de Luxembourg
::1.-plass, 1. etappe
;1992 &ndash;TVM-Bison
:1.-plass, 3. etappe, Tour de Luxembourg

## Lag
* 1984-'86 – Panasonic
* 1987-'89 – PDM-Concorde
* 1990 – Panasonic-Sportlife
* 1991-'92 – TVM-Sanyo
* 1993-'94 – TVM-Bison Kit
* 1995 – Collstrop-Lystex

## Referanser


## Eksterne lenker
* 
* Offisiell webside for Gert-Jan Theunisse
Blodhemn

***Blodhemn*** (utgitt 1998) er det fjerde studioalbumet til det norske progressive black metal-bandet Enslaved.

## Sporliste
# «Intro – Audhumla: Birth of the Worlds» (1:11)  
# «I lenker til Ragnarok» (5:38)
# «Urtical Gods» (3:19) 
# «Ansuz Astral» (4:54)
# «Nidingaslakt» (3:22) 
# «Eit auga til Mimir» (4:24) 
# «Blodhemn» (5:32)
# «Brisinghamen» (3:30)  
# «Suttungs mjod / Perkulator (outro)» (7:47) 

## Musikere
* Roy Christian Kronheim &ndash; gitar
* Ivar Bjørnson &ndash; gitar, keyboard
* Grutle Kjellson &ndash; bass, vokal
* Dirge Rep &ndash; trommer

## Kilder
*Om ''Blodhemn'' i ''Encyclopaedia Metallum''

## Eksterne lenker
*
Mardraum: Beyond the Within

***Mardraum: Beyond the Within*** (utgitt 2000) er det femte studioalbumet til det norske progressive black metal bandet Enslaved. Vinylen ble utgitt i begrenset opplag til 1000 kopier. Albumet ble utgitt i USA av plateselskapet Necropolis Records.

## Sporliste
# «Større enn tid – tyngre enn natt» (10:07)
# «Daudningekvida» (3:31)
# «Entrance – Escape» (7:42) 
# «Ormgard» (5:29)
# «Æges draum» (4:43)
# «Mardraum» (3:40)
# «Det endelege riket» (5:19)
# «Ormgard II: Kvalt i kysk høgsong» (3:44)
# «Krigaren eg ikkje kjende» (6:32)
# «Stjerneheimen» (5:47)
# «Frøyas smykke» (1:52)

## Artister
* Ivar Bjørnson &ndash; gitar, keyboards
* Grutle Kjellson &ndash; bass, vokal
* Roy Kronheim &ndash; gitar
* Dirge Rep &ndash; trommer

## Kilder
*Mardraum: Beyond the Within fra Encyclopaedia Metallum

## Eksterne lenker
*
Rhodos lufthavn, «Diagoras»

**Rhodos lufthavn, «Diagoras»** (gresk: **Κρατικός Αερολιμένας Ρόδου, «Διαγόρας»**)  er en internasjonal lufthavn som ligger 14 km sørvest for Rhodos by på den greske øya Rhodos i Egeerhavet. Lufthavnen holder posisjon som den fjerde største i Hellas målt etter antall passasjerer. Lufthavnen ble ferdigstilt i 1977, og erstattet med det den tidligere hovedflyplassen på øya, som lå lengre syd på vestkysten.

Rhodos lufthavn er i hovedsak trafikkert av charterflyselskaper, som flyr på oppdrag av europeiske turoperatører. Øvrige direkteruter fra Vest-Europa er som oftest sesongbestemte, da Rhodos er en populær turistdestinasjon i sommerhalvåret. Men lufthavnen har i tillegg til dette også en viss rutetrafikk som drives gjennom hele året, som for eksempel regelmessige flygninger til det greske fastlandet med operatørene Aegean Airlines og Olympic Airlines.

## Historie
Rhodos lufthavn, «Diagoras» ble åpnet den 28. juni 1977, og erstattet med dette den tidligere hovedflyplassen på øya, som lå ved landsbyen Maritsa lengre syd på vestkysten av øya. Vedtaket om å bygge en ny lufthavn på Rhodos ble tatt som et resultat av den økende mengden reisende til Rhodos, og da i hovedsak charterreisende.

Den nye lufthavnen viste seg snart å være underdimensjonert for å håndtere den stadig økende tilveksten av feriereisende. Derfor har flere modifikasjoner, fornyelser og utbyggelser blitt utført opp gjennom årene. Den seneste utvidelsen var i 2005 da en helt ny terminalbygning ble ferdigstilt for å møte antallet passasjerer.

## Eksterne lenker
*
Eld

***Eld*** er det tredje studioalbumet til det norske progressive black metal bandet Enslaved. Opplaget var begrenset til 1500 håndnummererte kopier. Eld betyr Ild.

## Sporliste
# «793 (Slaget om Lindisfarne)» (16:10) 
# «Hordalendingen» (5:19)
# «Alfablot» (6:33) 
# «Kvasirs blod» (7:51) 
# «For lenge siden» (8:08)
# «Glemt» (8:04) 
# «Eld» (6:36)

## Artister
* Ivar Bjørnson &ndash; gitar, keyboard
* Grutle Kjellson &ndash; bass, vokal
* Harald Helgeson &ndash; trommer

## Kilder
*Eld fra Encyclopaedia Metallum

## Eksterne lenker
*
Kristin Halvorsen

**Kristin Halvorsen** (født 1960) er en norsk tidligere politiker (SV). Hun var kunnskapsminister i Jens Stoltenbergs andre regjering 2009–2013 og finansminister 2005–2009. I embetet som finansminister var Halvorsen både den første kvinnen og den første som representerte et parti til venstre for Arbeiderpartiet. Halvorsen var partileder i SV 1997–2012 og innvalgt på Stortinget fra Oslo 1989–2013. Fra 2014 er hun direktør i CICERO Senter for klimaforskning.

Hun er styreleder i Stiftelsen Kronprinsparets Fond og var det også i Norges forskningsråd i perioden 2022–2023.

## Familiebakgrunn og utdannelse
Halvorsen er gift med Charlo Halvorsen, underholdningsredaktør i NRK, som hun også har to barn med. Hun er datter av direktør Leif Georg Halvorsen (1934–2020) og lærer Marit Larsen (1934–2021). Halvorsen vokste opp i Porsgrunn.

Av utdannelse har Halvorsen mellomfag (1½ år) i sosialpedagogikk fra 1981 og grunnfag (1 år) i kriminologi fra 1982 fra Universitetet i Oslo. Hun arbeidet som sekretær i et advokatfirma i årene 1984–1985.

## Politisk virke
Halvorsen har hatt tillitsverv i Sosialistisk Ungdom fra 1982 (leder 1984–1986) og i Sosialistisk Venstreparti (SV) fra 1985 (parlamentarisk leder 1997–2005 og leder 1997–2012) og var innvalgt stortingsrepresentant for SV fra 1989 til 2013.

Hun var i perioden 1989 til 2005 medlem av Utenrikskomiteen, Den utvidede utenrikskomité, Stortingets valgkomité, Stortingets delegasjon for forbindelser med Europaparlamentet, Finanskomiteen, Arbeidsordningskomiteen og Kontroll- og konstitusjonskomiteen. I perioden 2005 til 2009 var hun Norges første kvinnelige finansminister og fra 2009 til 2013 var hun kunnskapsminister.

Da Audun Lysbakken gikk av som statsråd 5. mars 2012, ble Halvorsen settestatsråd i Barne-, likestillings- og inkluderingsdepartementet inntil Inga Marte Thorkildsen trådte inn som statsråd for departementet.

### Full barnehagedekning
I kommunevalgkampen i 2007 var Kristin Halvorsen sterkt framme i media med Sosialistisk Venstrepartis klimapolitikk og regjeringens løfte om full barnehagedekning. Hun fikk imidlertid kritikk fra opposisjonen for ikke å stå ved sitt løfte fra valgkampen i 2005 om at hun kom til å gå av dersom målet om full barnehagedekning ikke var nådd før utgangen av 2007.

## Annet
I 2002 mottok Halvorsen Kommunikasjonsprisen 2002 fra Norsk Kommunikasjonsforening. I 2004 ga hun ut boka *Rett fra hjertet* på Gyldendal forlag. Halvorsen var den første norske partilederen som lanserte en blogg.

I 2014 ble hun direktør i CICERO Senter for klimaforskning.

## Referanser


## Litteratur

* Lilla Sølhusvik *Kristin Halvorsen: gjennomslag*, 2012  ISBN 978-82-02-36639-1
* Kristin Halvorsen i samarbeid med Ingolf Håkon Teigene *Rett fra hjertet*, 2004 ISBN 82-05-33081-6 

## Eksterne lenker
* 
* 
* 
* Privat hjemmeside med blogg
* Kristin Halvorsen i NRK Forfatter
Komkor

**Komkor** (russisk: комкор, korpskommandør) var en offisersgrad i Den røde armé som ble brukt mellom 1935 og 1940. Komandarmen hadde som regel kommandoen over et armékorps. Komandarmen var rett over komdiv og rett under komandarm.


Fil:RA A F8ComCorps 1940 chevr.png|Symbolet for komkor på begge forermer.
Fil:Red Army ComCorps 1940.png|Symbolet for komkor på offisersfrakkens krave.
Fil:RA_A_F8ComCorps_1940_col.png|Symbolet for komkor på uniformskraven.


## Se også
*Den røde armé
Komdiv

**Komdiv** (russisk: комдив – forkortet командир дивизии, divisjonskommandør) var en offisersgrad i Den røde armé som ble brukt mellom 1935 og 1940. Komandarmen hadde som regel kommandoen over en divisjon. Komdiven var rett over kombrig og rett under komkor.


Fil:RA A F7ComDiv 1940 chevr.png|Symbolet for komdiv på begge forermer.
Fil:Red Army Com Div 1940.png|Symbolet for komdiv på offisersfrakkens krave.
Fil:RA_A_F7ComDiv_1940_col.png|Symbolet for komdiv på uniformskraven.


## Se også
*Den røde armé
Kombrig

**Kombrig** (russisk: "комбриг" – forkortet "командир бригады", brigadekommandør) var en offisersgrad i Den røde armé som ble brukt mellom 1935 og 1940. Kombrigen hadde som regel kommandoen over en brigade. Kombrigen var rett over polkovnik (oberst) og rett under komdiv. Når generalsgradene ble gjeninnført i 1940 ble de fleste kombriger omgjort til den lavere ranken polkovnik, mens noen fikk ranken generalmajor.


Fil:RA A F6ComBrig 1940 chevr.png|Symbolet for kombrig på begge forermer.
Fil:Red Army ComBrig 1940.png|Symbolet for kombrig på offisersfrakkens krave.
Fil:RA_A_F6ComBrig_1940_col.png|Symbolet for kombrig på uniformskraven.


## Se også
*Den røde armé
Komandarm av 2. klasse

**Komandarm av 2. klasse** (russisk: "командарм 2-го ранга" – forkortet "командир армии 2-го ранга", armékommandør) var en offisersgrad i Den røde armé som ble brukt mellom 1935 og 1940. Komandarm av 2. klasse hadde som regel kommandoen over en armé. Komandarmen var rett over komkor og rett under komandarm av 1. klasse.

Fil:RA A F9ComArmy2 1940 chevr.png|Symbolet for komandarm av 2. klasse på begge forermer.
Fil:Red Army ComArmy2 1940.png|Symbolet for komandarm av 2. klasse på offisersfrakkens krave.
Fil:RA_A_F9ComArmy2_1940_col.png|Symbolet for komandarm av 2. klasse på uniformskraven.


## Se også
*Den røde armé
Kiss Them for Me

**Kiss Them for Me** kan vise til:

*''Kiss Them for Me'' (skuespill), et Broadway-teaterstykke fra 1945, av Luther Davis
*''Flåten er i by'n'', originaltittel *Kiss Them for Me*, en film fra 1957 basert på teaterstykket, med Cary Grant og Jayne Mansfield
*«Kiss Them for Me» (sang), en sang fra 1991 med Siouxsie & the Banshees
Notarialforretning

**Notarialforretninger** utføres i Norge av notarius publicus. En notarialforretning har som formål å sikre bevis for viktige rettslige handlinger eller å bekrefte et faktisk forhold. Notarialstadfestelser er en oppgave for notarius publicus. Stadfestelser blir gitt for faktiske forhold notarius publicus kan stå inne for er rette, for eksempel bekreftelse av ektheten av en underskrift. Til og med 2017 var det en notarialforretning er å utføre borgerlige vigsler. 

## Referanser


## Eksterne lenker
*Lov om notarius publicus
*Ekteskapsloven § 12 første ledd, bokstav b.
*Vigsler
*Notarialstadfestelser
Borgerlig vigsel

En **borgerlig vigsel** eller **vielse** er inngåelse av ekteskap uten medvirkning fra et religiøst trossamfunn eller annet livssynssamfunn. En borgerlig vigsel er altså en livssynsnøytral seremoni og en rettslig handling. Vilkårene for å inngå ekteskap og rettsvirkningene av ekteskapsinngåelsen i Norge fremgår av ekteskapsloven av 1991. Inntil 2017 var det notarius publicus, dsv. en dommer, dommerfullmektig eller annen tjenestemann i tingretten som utførte borgerlige vigsler. Fra 2018 er borgerlig vigsel et kommunalt ansvar. Vigselen kan utføres av ordførere, varaordførere og andre kommunalt ansatte eller folkevalgte slik som kommunestyret bestemmer. 

Vigselen inngås ved at brudefolkene møter for en vigsler. Mens begge er til stede, skal de erklære at de ønsker å inngå ekteskap med hverandre. Deretter skal vigsleren erklære dem for ektefolk. Minst to vitner skal være til stede under vigselen.

## Formen på den borgerlige vigselen

Det er gjort et offentlig vedtak om den nærmere formen for borgerlig vigsel. Bokmålsversjonen lyder slik: 

## Se også
*Kirkelig vigsel
*Unitarisk vigsel
*Humanistisk vigsel
*Ektevigsel

## Referanser


*Ekteskapsloven
*Borgerlig vigselsformular
*Felles ekteskapslov for heterofile og homofile
Pochon

**Pochon** (*Poch'ŏn kun*) er et fylke i provinsen Ryanggang i Nord-Korea.

## Administrativ inndeling
Fylket er delt inn i en ŭp (småby), to rodongjagu (arbeiderdistrikt) og 17 ri (landsby).

## Referanser


## Eksterne lenker
*  Kart over Ryanggangprovinsen
*  Detaljert kart
*  North Korean Human Geography
Langnes skanse

**Langnes skanse** er en feltbefestning i Indre Østfold som ble anlagt i 1813&ndash;1814. Festningen er kjent fra slaget ved Langnes skanse, det siste slaget mellom to skandinaviske land, som ble utkjempet den 9. august 1814. Befestningen ligger på Langnes­tangen ned mot Glomma, like ved Langnes stasjon og jernbanebrua mellom Askim og Spydeberg.

Anlegget hadde et omfattende vollverk med skyttergraver og brystvern som var anlagt langs en morene, og en batteristilling på en kolle som siden har blitt kalt Batteriåsen. Det ble anlagt ei pongtongbru over Glomma over til Spydebergsiden der ytterligere forsvarsverker ble bygd. 2000 norske soldater ble disponert i og ved skansen, og den 9. august 1814 sto et av de siste større slagene mot svenskene her. Skansen ble evakuert etter tre harde trefninger og bruforbindelsen til vestsiden revet.

I august 1814 var det klart at krigen mot Sverige var tapt, og man forsøkte å redde situasjonen ved å trekke den norske hæren tilbake til den andre siden av Glomma. Etter den svenske retretten ble det bestemt at også de norske styrkene skulle trekke seg tilbake, men slaget hadde bidratt til en bedre norsk posisjon i forhandlingene om kapitulasjon, i og med at den norske hæren fortsatt var intakt.

Det ble på 140-årsdagen for slaget, i 1954, reist en minnestein på toppen av Batteriåsen. Skansene ble dessverre fjernet ved nydyrking på 1960-tallet. Bare dårlig synlige rester er bevart på et par steder.

I forbindelse med 200-årsdagen i 2014 foretok Østfold fylkeskommune på oppdrag av Riksantikvaren utgravninger og kartla at skansen var større enn tidligere antatt.

## Eksterne lenker
* Forsvarsanlegget ved Langnes, askimmuseum.no
Hyesan

**Hyesan** (*Hyesan si*) er en by i provinsen Ryanggang i Nord-Korea.

Byen er provinshovedstad i Ryanggang.

## Administrativ inndeling
Byen er delt inn i 25 dong (nabolag) og fire ri (landsby).

## Referanser


## Eksterne lenker
*  Kart over Ryanggangprovinsen
*  Detaljert kart
*  North Korea Uncovered , (Nord-Korea på Google Earth).
*  Global Security
*  North Korean Human Geography
Liste over utøvere i Tour de France 2008

Dette er en liste over de 21 lagene med ni utøvere hver som startet i Tour de France 2008 mellom 5. juli og 27. juli 2008.

## Lagene

*DNS (did not start) = Startet ikke etappen
*DNF (did not finish) = Fullførte ikke etappen
*HD (hors délais) = Kom ikke i mål innen tidsfristen

## Referanser


## Eksterne lenker
*Startlist for Tour de France 2008, procyclingstats
Ali Daei

**Ali Daei** (, født 21. mars 1969 i Ardabil) er en iransk fotballtrener og tidligere fotballspiller. Han er tidligere landslagskaptein for  og hadde frem til 23. juni 2021 verdensrekorden i antall mål i landskamper, med sine 109 mål på 149 landskamper. Da den portugisiske fotballspilleren Cristiano Ronaldo 23. juni skåret to mål i en EM-kamp mot Frankrike kom han opp i samme antall mål for landslaget som Daei, 109.

## Referanser

## Eksterne lenker
*
Weymouth FC

**Weymouth Football Club** er en engelsk fotballklubb fra byen Weymouth. Klubben spiller i Southern Football League Premier Division og kallenavnet til klubben er **The Terras**.  

Nåværende hovedtrener for klubben er Ian Hutchinson, etter at Jerry Gill gikk av mars 2010, mens klubbens direktør og øverste leder er George Rolls. Klubbpresidenten er Bob Lucas. 

Klubben vant Conference South i 2005/2006-sesongen og rykket opp til Conference National. 
I2007/2008 Weymouth opp på en 18.-plass i Conference National. 
I 2008/2009-sesongen led klubben under store økonomiske vanskeligheter. Klubben endte sist og rykket ned til Conference South. 

I 2009/2010-sesongen ble likeså vanskelig for klubben som hadde fire forskjellige hovedtrenere gjennom sesongen i tillegg til tre ulike styreledere. Til slutt endte klubben på en 22.-plass og rykket ned til Southern Football League Premier Division, trinn tre i National League System. 
## Eksterne lenker
*
Toulouse FC

**Toulouse Football Club** er en fransk fotballklubb i byen Toulouse i Haute-Garonne. Klubben er også kjent som **TFC**, **le Téfécé** eller **le Tef**.

En forgjenger for klubben ble etablert i 1937, men solgte sine spillere og sin plassering i ligaen til Red Star Paris. Den nåværende klubben ble etablert i 1970 og spiller i Ligue 1 i fransk fotball. Toulouse FC spiller sine hjemmekamper på Stadium Municipal som ble bygget i 1937 og har en kapasitet på  tilskuere.

Klubben har aldri vunnet Ligue 1 før, og rykket opp fra Ligue 2 sist i 2003 (tredje gangen klubben vinner Ligue 2). Daniel Braaten spilte for klubben fra 2008 til 2013.

## Spillerstall
Oppdatert 10. oktober 2024.

### Utlånte spillere

## Kjente spillere med en fortid i klubben

*  Fabien Barthez
*  Vincent Candela
*  William Prunier
*  Philippe Bergeroo
*  Jean-François Domergue
*  Yannick Stopyra
*  Michel Pavon
*  Dominique Rocheteau
*  Jean-Luc Sassus
*  Christian Lopez
*  Nicolas Dieuze
*  Mahi Khennane
*  Alberto Márcico
*  Alberto Tarantini
*  Eric Assadourian
*  Josef Jelineck
*  Eduardo Adelino da Silva
*  Fernandão
*  Achille Emana
*  Victor Bonilla
*  Edwin Congo
*  Hamada Jambay
*  Vladimir Petrovic
*  Václav Němeček
*  Ronnie Ekelund
*  Bruno Carotti
*  Aulis Rytkönen
*  Peter Reichert
*  Rob Rensenbrink
*  Océano da Cruz
*  Vagiz Khydyatulline
*  Derek McInnes
*  Iain Anderson
*  Lamine Diatta
*  Viliam Hýravý
*  Jon Jönsson
*  Johan Elmander
*  Bror Mellberg
*  André-Pierre Gignac
*  Daniel Braaten
*  Moussa Sissoko
*  Etienne Capoue
*  Wissam Ben Yedder
*  Alban Lafont

## Trenere

## Referanser


## Eksterne lenker
*
Stevenage FC

**Stevenage Football Club** er en engelsk fotballklubb fra i Stevenage i Hertfordshire. Klubben rykket opp til Football League i 2010, og endte på en respektabel 6.-plass i debutsesongen. 6.-plassen ga dem plass i playoff, som de vant med den følge at de rykket opp en gang til, nå til League One.  Klubben spiller sine hjemmekamper på Broadhall Way som har en kapasitet på omtrent 7&nbsp;100 tilskuere. 

Klubben vant FA Trophy i 2006/2007-sesongen.

Klubben het tidligere Stevenage Borough Football Club.

## Referanser


## Eksterne lenker
*
Stafford Rangers FC

**Stafford Rangers Football Club** er en semi-profesjonell, engelsk fotballklubb fra Stafford som spiller i Conference North etter å ha rykket ned fra Conference National i 2007/2008-sesongen. 

Klubben spiller i svarte- og kvitstripete overdeler med svarte bukser. Borte spiller klubben som regel i helrødt. Klubben ble etablert i 1876 og spiller sine hjemmekamper på Marston Road som har en kapasitet på 4,150 tilskuere. Nåværende hovedtrener for klubben er Steve Bull.
Vasiuganje

**Vasiuganje** eller **Vasiugan-sumpene** (russisk: Васюганские болота &ndash; *Vasiuganskije bolota*) er et sumpområde i vest-Sibir, sør for det vestsibirske lavland. Det dekker et område på 53&nbsp;000&nbsp;km², og er med det en av verdens største sumper. Vasiuganje ligger i Novosibirsk, Omsk og Tomsk oblast i Russland, mellom elvene Ob og Irtysj. Mot sør går sumpene over i Den barabinske steppe.

Vasiugan-sumpene oppsto for 10 &ndash; 15&nbsp;000&nbsp;år siden, og har konstant utvidet seg hele tiden siden. De er et viktig ferskvannsreservoar for regionen, og flere elver har sitt utspring der. Vasiuganje er et viktig leveområde for mange truede arter. 

Området inneholder store reserver av petroleum, og produksjon av olje og gass er blitt en betydelig industri i regionen. Vasiuganje inneholder også enorme reserver av torv.
Bonsak Schieldrop

**Bonsak Schieldrop** (født 21. oktober 1927, død 18. desember 2001) var en norsk musiker (trommer) og ingeniør, oppvokst ved Ris i Oslo der han spilte med senere jazzstorheter som Einar Schanke og Mikkel Flagstad.

Han ble utdannet i England og etter praksistid i USA tilsatt ved Institutt for mekanikk ved NTH (1957), der hans far, professor Edgar B. Schieldrop tidligere var ansatt.

Schieldrop spilte i flere Trondheims-orkester, som storbandet Bodega Band (1959–64) og den mindre besetningen, Isch-jazzen. For hans fortjenester for Studentersamfundets Orkester ble han slått til kommandør av Polyhymnia i 1964. Etter tilsetting ved institutt for matematikk ved Universitetet i Oslo (1966–) virket han meget i hovedstadens orkestre, herunder Knut Audums orkester (1971), Magnolia Jazzband,
Christiania Jazzband,  Ophelia Ragtime Orchestra og Magnolia Jazz Quartet. 
 
Han forestod bygging av hydrodynamisk laboratorium og drev konsulentfirmaet *Industriell Hydro- og Aerodynamitt*, samt var tilknyttet Norges geotekniske institutt (1973–) der han modellerte snøskred, steinsprang og flodsystemer.

## Referanser
Fylkesvei 1032

**Fylkesvei 1032** går mellom Sundby bru og Skarnes i Indre Østfold kommune.

Frem til 2019 hadde veien betegnelsen fylkesvei 240 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ekteskapsloven

**Ekteskapsloven**, eller **Lov av om ekteskap**, trådte i kraft 1. januar 1993.

I 1971 ble Ekteskapslovutvalget utnevnt. Utvalget la frem i alt fire utredninger, og de to siste la grunnlaget for dagens ekteskapslov: NOU 1986: 2 *Innstilling til ny ekteskapslov del I* (nye regler om inngåelse og oppløsning av ekteskap, ledet av høyesterettsdommer Lilly Bølviken), og NOU 1987: 30 *Innstilling til ny ekteskapslov del II* (nye regler om formuesforholdet mellom ektefeller, deling av formuen ved ekteskapets opphør, ledet av jusprofessor Peter Lødrup).

Loven erstattet de tidligere lovene av 31. mai 1918 nr. 2 om indgaaelse og opløsning av egteskap og 20. mai 1927 nr. 1 om ektefellers formuesforhold.

Ekteskapsloven er en av få lover som i nyere tid ble behandlet i Odelstinget to ganger som følge av at Lagtinget hadde bemerkninger til Odelstingets vedtak. Høyre, Fremskrittspartiet og Kristelig Folkeparti hadde foreslått at § 77 annet ledd bokstav c burde utgå. Dette forslaget fikk kun flertall første gang loven var til behandling i Lagtinget og ble derfor ikke lov.

## Felles ekteskapslov
Før en lovendring av 2008, som trådte i kraft 1. januar 2009, gjaldt loven kun ekteskap mellom en mann og en kvinne (uavhengig av seksuell legning). Innføring av likekjønnet ekteskap i Norge medførte en omfattende debatt. Lovendringen av 2008 medførte også endringer i barneloven, adopsjonsloven og bioteknologiloven og en opphevelse av partnerskapsloven.

## Referanser
Lille Nemo

**Lille Nemo** (engelsk originalnavn **Little Nemo**) er hovedperson i en klassisk amerikansk tegneserie skrevet og tegnet av illustratøren Winsor McCay (1871–1934). Serien ble opprinnelig utgitt i avisene *[[New York Herald]]* fra 1905 til 1911 og i William Randolph Hearsts *[[New York American]]* fra 1911 til 1913. Tegneserien, som ble publisert hver uke over en helside i farger, ble først kalt *Little Nemo in Slumberland* («Lille Nemo i Slumreland»). Den endret siden navn til *In the Land of Wonderful Dreams* («I de vidunderlige drømmers land») da McCay skiftet avis. En kort gjenbruk av tittelen forekom fra 1924 til 1927.

## Handling
Tegneserien handler om den vesle gutten Nemo som har lagt seg for kvelden og opplever fantastiske eventyr i sin egen drømmeverden. Hver episode fortelles i løpet av én avisside og avsluttes konsekvent med at gutten faller ut av senga og våkner i siste rute. De ofte surrealistiske drømmefortellingene  danner likevel ofte en sammenhengende historie fra gang til gang. 

Tegneserien var uvanlig veltegnet med slående komposisjoner, fantasifull perspektivbruk, stor detaljrikdom og andre visuelle effekter i en dekorativ illustrasjonsstil som var typisk tidlig på 1900-tallet. Serien har påvirket flere tegneserieskapere og annen populærkultur siden. Den var også godt likt i samtida og ble blant annet satt opp som musikalsk teaterforestilling. 

I 1989 kom en helaftens, japanskprodusert tegnefilm, *[[Lille Nemo i Drømmeland (film)]]*, som bygger fritt på figurene og historiene fra tegneserien. Filmen ble ingen kommersiell suksess i vesten, men fikk ros for sitt visuelle uttrykk og blant annet nominert til Annie Award for beste animasjonsfilm i 1992.

### Figurene i tegneserien om Lille Nemo

## Se også
* *[[Lille Nemo i Drømmeland (film)]]*, tegnefilm fra 1989
## Eksterne lenker
*
Hwasong

**Hwasong** (*Hwasŏng kun*) er et fylke i provinsen Nord-Hamgyong i Nord-Korea.

I fylket ligger Hwasong konsentrasjonsleir (Kwan-li-so nr. 16) for vel 10000 politiske fanger, som omfatter et areal på 549 km². Antallet fanger er basert på opplysninger fra fanger og fangevoktere som har flyktet fra landet.
## Administrativ inndeling
Fylket er delt inn i en ŭp (småby), tre rodongjagu (arbeiderdistrikt) og 27 ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
Kilchu

**Kilchu** (*Kilchu kun*) er et fylke i provinsen Nord-Hamgyong i Nord-Korea.

I fylket finnes flere militære installasjoner, blant annet Hwadae-ri  for trening i bruk av atomvåpen bygd med sovjetisk assistanse i 1958 og ble gjenstand for internasjonal oppmerksomhet 9. oktober 2006 da den angivelige nordkoreanske atomvåpenspregningen skjedde på stedet. Musudan-ri er et prøveskytefelt for krysserraketter nær grensa til Hwatae, og det er også rapportert om et eget anlegg for Scudraketter i området.

## Administrativ inndeling
Fylket er delt inn i en ŭp (småby), fem rodongjagu (arbeiderdistrikt) og 22 ri (landsby).

## Referanser


## Eksterne lenker
* 
*  Kart over Hamgyong-provinsene
*  Detaljert kart
*  North Korean Human Geography
*  Global Security
Musan

**Musan** (*Musan kun*) er et fylke i provinsen Nord-Hamgyong i Nord-Korea.

Musan er også navnet på fylkeshovedstaden. Det er hevdet at byen har en befolkning på nærmere 200.000, men ifølge dokumentaren «Children of the Secret State» sier Joe Layburn at byen ser ut som en spøkelsesby, at en gruve var stengt, at fabrikker stod og at de eneste menneskene han observerte var militære.

## Administrativ inndeling
Fylket er delt inn i en ŭp (småby), seks rodongjagu (arbeiderdistrikt) og 15 ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
Kimchaek

**Kimchaek** (*Kimch'aek si*) er en by i provinsen Nord-Hamgyong i Nord-Korea.

Byen het tidligere *Sŏngjin* og fikk dagens navn under Koreakrigen i 1951 for å ære kommandanten i Den koreanske folkearméens fronthovedkvarter Kim Chaek, etter hans død. Kim har også fått universitetet Kim Chaek tekniske universitet i Pyongyang kalt opp etter seg.

## Administrativ inndeling
Byen er delt inn i 22 dong (nabolag) og 22 ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
Chongjin

**Chongjin** (*Ch'ŏngjin si*) er en by i provinsen Nord-Hamgyong i Nord-Korea.

Byen er provinshovedstad i Nord-Hamgyong. Mellom 1960 og 1967, samt 1977 og 1985 var byen administrert som en spesialby (*[[Chikhalsi]]*) adskilt fra provinsen rundt.

Opprinnelig var byen en liten fiskerlandsby i det nordøstre hjørnet av landet. I 1908 beordret Japan at det ble åpnet en sjøverts forbindelse som skulle knytte det nordøstre Kina og Korea sammen med det japanske riket. Byen ble dermed en av de tre åpne havnene i Korea. I 2003 etablerte landets myndigheter en offisiell koreansk havneby. Kina og Russland har etablert konsultater i byen, som den eneste byen utenfor Pyongyang i landet med diplomatisk representasjon.

Byen ligger sør for den selvstyrte byen Rason, som fungerer som en fri økonomisk sone i landet.

## Administrativ inndeling
Byen er delt inn i sju «Guyŏk» (distrikt).
* Ch'ŏngam-guyŏk (청암구역; 青岩區域)
* P'ohang-guyŏk (포항구역; 浦港區域)
* Puyun-guyŏk (부윤구역; 富潤區域)
* Ranam-guyŏk (라남구역; 羅南區域)
* Sinam-guyŏk (신암구역; 新岩區域)
* Songp'yŏng-guyŏk (송평구역; 松坪區域)
* Sunam-guyŏk (수남구역; 水南區域)

## Referanser


## Eksterne lenker
* 
*  Kart over Hamgyong-provinsene
*  Detaljert kart
Onsong

**Onsong** (*Onsŏng kun*) er et fylke i provinsen Nord-Hamgyong i Nord-Korea.

I Onsong lå den nå nedlagte Onsong konsentrasjonsleir. I fylket ligger Koreas nordlige punkt, ved 43°0'39″N.

Fylket var en av seks garnisoner (육진, 六鎭) som ble etablert etter ordre fra Sejong den store for å sikre grenseområdet fra fiendtlige normadestammer (jursjenerne) som holdt til nord for Yaluelva.

## Administrativ inndeling
Fylket er delt inn i en «ŭp» (småby), ti «rodongjagu» (arbeiderdistrikt) og 15 «ri» (landsby).

## Referanser


## Eksterne lenker
*  Kart over Hamgyong-provinsene 
*  Detaljert kart
*  North Korean Human Geography
*  Lokaliteten til fire fort og seks garnisoner
Fylkesvei 1450

**Fylkesvei 1450** går mellom Hemnes og Ydersbotn i Aurskog-Høland kommune. Veien er 11,9&nbsp;km lang.

Frem til 2019 hadde veien betegnelsen fylkesvei 226 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1244

**Fylkesvei 1244** går mellom Hjelmark og Rud i Indre Østfold kommune.

Frem til 2019 hadde veien betegnelsen fylkesvei 690 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Orang

**Orang** (*Ŏrang kun*) er et fylke i provinsen Nord-Hamgyong i Nord-Korea.

Fylket var opprinnelig en del av Kyongsong, men ble i 1952 skilt ut som eget fylke.

## Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 20 ri (landsby).

## Referanser


## Eksterne lenker
*  Kart over Hamgyong-provinsene 
*  Detaljert kart
*  North Korean Human Geography
Annenkovøya

**Annenkovøya** (engelsk: Annenkov Island) er en ubebodd øy utenfor Sør-Georgia i Sør-Atlanteren. Øya tilhører det britiske oversjøiske territoriet Sør-Georgia og Sør-Sandwichøyene. Øya ligger 15 km vest for Sør-Georgia og er 7 km lang. Høyeste punkt er Olstadtoppen på 650 moh. Olstadtoppen er navngitt etter den norske oppdageren og zoologoen Ola Olstad.

## Historie
Øya ble oppdaget i januar 1775 av en britisk ekspedisjon under ledelse av James Cook. Øya ble navngitt Pickersgills Island etter løytnant Richard Pickersgill som var med på ekspedisjonsskipet «Resolution». Øya ble sett på nytt av en russisk ekspedisjon i 1819 under ledelse av Fabian Gottlieb von Bellingshausen med skipet «Vostok». Russerne trodde de var de første til å oppfage øya og øya ble navngitt løytnant Mikhail Annenkov, som var offiser på ekspedisjonsskipet.

## Referanser
Fylkesvei 1306

**Fylkesvei 1306** går mellom Enga og Jåvallmoen i Marker kommune. Veien er 3,7&nbsp;km lang.

Frem til 2019 hadde veien betegnelsen fylkesvei 831 (Østfold).

## Kommuner og knutepunkter

*

## Referanser




## Eksterne lenker
* Vegvesenets vegkart 
*
Joachim Löw

**Joachim «Jogi» Löw** (født 3. februar 1960 i Schönau im Schwarzwald) er en tysk fotballtrener og tidligere fotballspiller. Han ledet landslaget til VM-gull i 2014.

## Spillerkarriere
Löw begynte å spille for 2. Bundesliga-klubben SC Freiburg i 1978. Han kom tilbake til klubben to ganger (i 1982 og 1985). I 1980 gikk Löw til VfB Stuttgart i Bundesliga, men fikk bare fire kamper for laget, uten å score mål. Sesongen 1981–82 spilte Löw for Eintracht Frankfurt (24 kamper, 5 mål), men gikk tilbake til Freiburg året etter. I 1982–83 scoret han 8 mål på 34 kamper, og i 1983–84 17 mål på 31 kamper i 2. Bundesliga. Deretter returnerte han til Bundesliga med Karlsruher SC, igjen uten suksess (2 mål på 24 kamper). Senere spilte han ytterligere fire sesonger for Freiburg (116 kamper, 38 mål). Löw avsluttet karrieren i Sveits, der han spilte for FC Schaffhausen (1989–1992) og FC Winterthur (1992–1994).

## Trenerkarriere
Löw startet trenerkarrieren for ungdomslaget til FC Winterthur, mens han fremdeles var aktiv som spiller. I 1994–95 var han spillende trener for FC Frauenfeld.

I 1995–96 var han assistenttrener for VfB Stuttgart under Rolf Fringer. Da Fringer overtok ansvaret for Sveits' landslag, overtok Löw etter hvert hovedansvaret. Laget vant den tyske cupen, og nådde året etter finalen i cupvinnercupen, Der de tapte 0–1 mot Chelsea. Dette året endte de på fjerdeplass i Bundesliga.

Löw forlot Stuttgart i juli 1998 for å trene Fenerbahçe SK. I oktober 1999  ble han trener for Karlsruher SC, men greide ikke å forhindre nedrykk til tredje divisjon, og ble oppsagt. Fra desember 2000 til mars 2001 var han trener for den tyrkiske klubben Adanaspor, men ble igjen oppsagt på grunn av manglende suksess. 

I oktober 2001 ble Löw trener for FC Tirol Innsbruck, og ledet klubben til østerriksk mesterskap i 2002. Samme år gikk klubben konkurs og ble oppløst, og Löw var igjen uten arbeid. Hans neste jobb var i Austria Wien (juni 2003 – mars 2004), før han overraskende ble ansatt som assistenttrener for det tyske landslaget under hovedtrener Jürgen Klinsmann 1. august 2004. 

Etter at Tyskland hadde vunnet bronsefinalen mot  under VM 2006, valgte Klinsmann å ikke fornye kontrakten. Löw ble utpekt til Tysklands nye forbundstrener. 

Löw oppnådde raskt imponerende resultater med landslaget, og Tyskland var blant de heteste favorittene foran EM 2008, der de gikk til finalen (som  vant 1-0). I 2010 tok landslaget VM-bronse. I 2012 tok landslaget EM-bronse. 

Joachim Löw fikk i 2013 forlenget sin kontrakt som landslagssjef til 2016.

I 2014 tok landslaget VM-gull i Brasil.

Han ga seg som landslagstrener for  etter EM i fotball 2021.

## Referanser


## Eksterne lenker
* 
* 
*  Statistikk hos det tyske fotballforbundet
Kampen mot glemselen. Kunnskapsvakuum i mediesamfunnet

***Kampen mot glemselen*** var et kampskrift og en pamflett som kom ut i 1997. Den var skrevet av historikeren Odd-Bjørn Fure, også forskningsdirektør ved Senter for studier av Holocaust og livssynsminoriteter, og var rettet mot historikeren og spaltist i Dagbladet, Hans Fredrik Dahl, for hans omtaler av den kontroversielle britiske forfatteren David Irving.

Fure mente at Dahl brøt med akademiske normer, særlig i kravet til etterrettelig historieskriving, intellektuell orden og presisjon i bruken av begreper. Fure satte også spørsmål ved det som han opplevde som manglende kritikk av Dahl fra fagmiljøet.

Seinere sa Fure seg lei av det han oppfattet som norske historikeres evne til å fortie fortiden. Norge er, i henhold til Fure, det *eneste* landet som ikke har hatt en eneste vitenskapelig studie rundt deportasjonene av jødene og norsk deltagelse på nazistisk side østfronten under den andre verdenskrigen.

Fure møtte kritikk fra andre, blant annet Rune Slagstad, for sin debattstil: «Fure mobiliserer i sitt felttog i bemerkelsesverdig grad et aggressivt retorisk repertoar som jeg ikke har møtt siden jeg var i de mest intense ideologiske konfrontasjoner med m-l-generalene Sverre Knutsen og Pål Steigan på 1970-tallet. Det er en debattkultur som ikke fortjener rehabilitering.»

## Referanser


## Eksterne lenker
* Kampen mot glemselen : kunnskapsvakuum i mediesamfunnet  ISBN 82-00-22940-8
* Tønnesson, Johan L.: Historikerstrid i Norge, Apollon 2000
Fylkesvei 1058

**Fylkesvei 1058** går mellom Alisenborg i Vestby og Kambo i Moss kommune.

Strekningen ble opprettet 2019, og består av cen tidligere Fylkesvei 7 (Akershus) og en arm av den tidligere Fylkesvei 311 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Liste over ordførere i Nøtterøy

**Liste over [[Ordfører (Norge)|ordfører]]e i [[Nøtterøy kommune]]** etter innføringen av formannskapsloven i 1837.



Fil:Christian Severin Bloch Wille.jpg|Christian Severin Bloch Wille1837&ndash;1838

Fil:Jakob Andreas Wille.jpg|Jacob Andreas Wille1839&ndash;1847

Fil:Johan Henrik Davidsen.jpg|Johan Henrik Davidsen1847&ndash;1855

Fil:Nils Ambjørnsen.jpg|Nils Ambjørnsen 1856&ndash;1857

Fil:Hans Christian Foden.jpg|Hans Christian Foden1858&ndash;1859

Fil:Anders H Gundersen.jpg|Anders H. Gundersen1860&ndash;1867

Fil:Anders Berg Bull.jpg|Anders Berg Bull1868&ndash;1876

Fil:P m bugge.jpg|Peter Michael Bugge1877

Fil:Chr kaldager.jpg|Christian Kaldager1878&ndash;1891

Fil:Nils Jacobsen.jpg|Nils Jacobsen1892&ndash;1894

Fil:Anders O Gundersen.jpg|Anders O. Gundersen1895&ndash;1897

Fil: Jonathan Johnson.jpg|Jonathan Johnson1898&ndash;1916


## Referanser
Konrad I av Tyskland

**Konrad I av Tyskland** (født ca. 881, død 23. desember 918), kalt for *Den yngre*, var hertug av Franken fra 906 og var konge av Østfrankerriket fra 911 til 918, den første og eneste konge av konradianske (eller frankenske) dynasti. Selv om Konrad aldri selv benyttet tittelen «konge av Tyskland» (*rex Teutonicorum*), var han konge av Østfrankerriket som den valgte etterfølger av den karolingeren Ludvig barnet (893-911). Dette kongedømmet utviklet seg til Tyskland i det påfølgende århundret.

Konrad var sønn av Konrad, hertug av Thüringen, og Glismut, datter av keiser Arnulf av Det tysk-romerske rike. Huset Konrad, grever av området langs elven Lahn, og Huset Babenberg, grever av området langs elven Main, konkurrerte heftig om overtaket i Franken. I 906 kjempet de mot hverandre i nærheten av Fritzlar. Konrad den eldre ble drept, det samme ble to av de tre brødrene til Babenberg, og den tredje ble henrettet kort etter, til tross for løfte om at han ville bli behandlet trygt av erkebiskop Hatto I av Mainz, kongedømmets kansler. Konrad den yngre ble hertug av Franken etter dette.

Konrad giftet seg med søster av Erchanger, hertug av Schwaben, for å knytte troskapsbånd til Schwaben i sørlige Tyskland, i 913. Cunigunda, enke etter Liutpold, og mor til hertug Arnulf av Bayern, ga ham to barn, Cunigunda og Herman, begge født i 913.

Konrad ble valgt til konge av det østfrankiske kongedømmet den 10. november 911 ved Forchheim etter at hans onkel, Ludvig barnet, den siste østfrankiske konge døde.

Konrads regime var uavbrutt og stort sett lite vellykket kamp for å opprette makten i sitt kongedømme mot voksende ambisjoner i hertugdømmene i Sachsen, Bayern og Schwaben. Hans hærtokt var feilslåtte og hans forsøk på å mobilisere biskopene for sin sak ved kirkemøtet i Hohenaltheim i 916 var ikke nok for erstatte hans nederlag i striden. Konrad døde den 23. desember 918 ved Weilburg og ble gravlagt i Fulda.

På sin dødsseng overtalte han sin bror, markgreve Eberhard av Franken, om å tilby kronen til Henrik fuglefangeren, hertug av Sachsen, og en av hans hovedmotstandere. Grunnen var at han så på Henrik som den eneste prinsen som var i stand til å holde kongedømmet sammen mot de interne stridighetene blant hertugene og mot de pågående invasjonene til ungarnere. Eberhard og den øvrige frankiske adelen aksepterte Konrads råd, og Henrik ble valgt til konge som Henrik I i 919 ved Fritzlar.

Eberhard etterfulgte Konrad som hertug av Franken. Han ble drept i 939 i slaget ved Andernach i løpet av hans opprør mot keiser Otto I, og hertugdømmet Franken ble en keiserlig besittelse fra 939 til 1024.

## Referanser
Eredivisie 2007–2008

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Historical statistics  eredivisie.nl
* Resultater uk.soccerway.com
Fylkesvei 1416

**Fylkesvei 1416** går mellom Gjersjø bru og Kolbotn i Nordre Follo kommune.

Frem til 2019 hadde veien betegnelsen fylkesvei 127 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ragnar Almén

**Ragnar Arne Almén** (født 20. april 1949 i Oslo) er en norsk maler, tegner og grafiker.

Almén har vært elev av maleren Gunnar Romberg og grafikeren Bjørn Willy Mortensen. Han har vært medlem av Norske Grafikere og Norsk Kunstforbund siden 1974. Han har hatt en mengde separatutstillinger i gallerier i Norge og deltatt på flere kollektivutstillinger, deriblant Statens Høstutstilling og Østlandsutstillingen. Bilder av Ragnar Almén er innkjøpt av blant andre Oslo kommunes kunstsamlinger, Vestfold fylke, Norsk kulturråd, Riksgalleriet, Nasjonalgalleriet og Samtidsmuseet.

Almén bor og arbeider i Åsgårdstrand i Vestfold.

## Referanser


## Eksterne lenker
* Ragnar Alméns hjemmesider